Leidende Aanwyser | Solidariteit Blog
Sleutelwoord Argief vir 'leidende aanwyser'
Leidende aanwyser daal ’n derde keer
Gepubliseer deur Paul Joubert op 26 Julie 2012 in Ekonomie.	0 Kommentare
Die Suid-Afrikaanse Reserwebank se leidende aanwyser vir ekonomiese aktiwiteit het in Mei vir die derde agtereenvolgende maand gedaal. Waar dit in Februarie ’n piek van 134,5 bereik het, het dit deur die loop van Maart, April en Mei tot 130,8 gedaal.
Lees verder ‘Leidende aanwyser daal ’n derde keer’
Leidende aanwyser beweeg steeds sywaarts
Gepubliseer deur Paul Joubert op 25 April 2012 in Ekonomie.	0 Kommentare
Die Suid-Afrikaanse Reserwebank (SARB) se leidende aanwyser vir ekonomiese aktiwiteit het in Februarie die sywaartse tendens van byna twee jaar voortgesit. Die indekssyfer van 134,4 is slegs sowat 2% hoër as April 2010 se vlak van 131,8.
Die aanwyser is ŉ samestelling van 12 verskillende veranderlikes wat aandui wat waarskynlik in die toekoms met die Suid-Afrikaanse ekonomie sal gebeur. Lees verder ‘Leidende aanwyser beweeg steeds sywaarts’
OESO se leidende aanwyser draai
Gepubliseer deur Paul Joubert op 30 September 2011 in Nuus.	0 Kommentare
Die Organisasie vir Ekonomiese Samewerking en Ontwikkeling (OESO) is ŉ organisasie wat tans uit 34 lande met relatief hoë gemiddelde lewenstandaarde bestaan. Die lidlande van die OESO is gesamentlik vir sowat 55% van die wêreld se ekonomiese aktiwiteit, gemeet aan die bruto binnelandse produk (BBP), verantwoordelik.
Hierdie lande stel elkeen afsonderlik ŉ leidende aanwyser vir ekonomiese aktiwiteit saam. Hierdie 34 aanwysers word dan gekombineer volgens elke land se ekonomie se relatiewe grootte, en ŉ gesamentlike leidende aanwyser word dan verkry. Hierdie aanwyser voorspel tydperke van bogemiddelde ekonomiese groei en ondergemiddelde groei (nie noodwendig resessies nie) redelik goed. Dit neem gewoonlik sowat ses tot nege maande voordat dit wat met die OESO se leidende aanwyser gebeur, ook met werklike ekonomiese aktiwiteit in die OESO-lande begin gebeur.
Lees verder ‘OESO se leidende aanwyser draai’
Leidende aanwyser steeds positief
Gepubliseer deur Paul Joubert op 14 April 2011 in Nuus.	1 Kommentaar
In ŉ vorige artikel is die samestelling en betekenis van die Suid-Afrikaanse Reserwebank se leidende en samelopende aanwysers verduidelik. Draaipunte in die leidende aanwyser gee ŉ aanduiding van toekomstige draaipunte in die werklike ekonomie.
Die jongste data, vir Januarie 2011, toon dat die leidende aanwyser voortgaan om te styg, wat daarop dui dat Suid-Afrika nie binnekort weer ŉ ekonomiese resessie in die gesig sal staar nie. Die aanwyser sal egter fyn dopgehou moet word in die komende maande om die uitwerking van talle stygende kostes en internasionale ekonomiese probleme daarvolgens te bepaal.
SARB se aanwysers gee hoop
Gepubliseer deur Paul Joubert op 28 Oktober 2009 in Nuus.	0 Kommentare
Die jongste vrystelling van die Suid-Afrikaanse Reserwebank (SARB) se saamgestelde ekonomiese aanwysers skets ŉ redelik rooskleurige vooruitsig. Die leidende aanwyser het ŉ definitiewe onderste draaipunt gehad in die omgewing van Maart vanjaar. Die daaropvolgende styging was eers tentatief, maar het in die drie maande tot en met Augustus baie momentum opgetel. Die samelopende aanwyser van die SARB het in die jongste beskikbare maand (Julie) ook vir die eerste keer in presies 12 maande ŉ klein styging getoon.
Die SARB se leidende aanwyser is ŉ indeks wat saamgestel word uit verskeie datareekse van ekonomiese veranderlikes wat gewoonlik vroeër as die werklike ekonomie styg of daal. Die samelopende aanwyser is weer ŉ indeks wat saamgestel word uit ekonomiese veranderlikes wat gewoonlik saam met die werklike ekonomiese siklus styg of daal. Daar is ook ŉ sloerende aanwyser, maar dit is uiteraard nie van belang indien ŉ mens wil bepaal hoe ekonomiese vooruitsigte lyk nie.
Die leidende aanwyser toon histories ŉ boonste draaipunt sowat sewe maande voordat die samelopende aanwyser (en dus ook die werklike ekonomie) ŉ afswaai beleef. Die verspreiding rondom hierdie gemiddelde is egter redelik breed – van so min as twee maande tot soveel as 15 maande. Die leidende aanwyser het egter die afgelope resessie met presies die gemiddelde sewe maande vooruitgeloop.
Lees verder ‘SARB se aanwysers gee hoop’
Leidende aanwysers wys na bo!
Gepubliseer deur Paul Joubert op 26 Augustus 2009 in Nuus.	0 Kommentare
Die Suid-Afrikaanse Reserwebank (SARB) het onlangs weer nuwe data bekendgemaak oor die leidende aanwyser vir die Suid-Afrikaanse ekonomie. Hierdie aanwyser word as ŉ indeks voorgestel en die SARB se navorsers stel dit saam uit verskeie databronne. Die indeks dui aan in watter rigting die Suid-Afrikaanse ekonomie as geheel gaan beweeg oor sowat ses maande (soms langer).
Die indeks het gestyg van ŉ laagtepunt van 104,9 in Maart tot 106,3 in April, 107,8 in Mei en 109,7 in Junie. Dit dui dus op ŉ werklike draaipunt in die Suid-Afrikaanse ekonomie iewers in die omgewing van September/Oktober vanjaar.
Internasionaal het die leidende aanwysers van die Organisasie vir Ekonomiese Samewerking en Ontwikkeling (OECD in Engels) se lidlande byna almal reeds ŉ definitiewe draaipunt getoon. Gaan kyk gerus by http://www.oecd.org/dataoecd/45/9/43453886.pdf na die volledige besonderhede daaroor.
Hou egter steeds in gedagte dat sprake van ŉ draaipunt en ekonomiese groei nie noodwendig ŉ terugkeer na vorige tye van groei van 5% tot 6% beteken nie. Wat baie meer waarskynlik is, is dat groei op laer vlakke gaan wees wanneer dit terugkeer. Dit beteken dat meteoriese werkskepping en armoedeverligting waarskynlik nie gou weer hul opwagting gaan maak nie.
Jongste kommentaar	Skrywers Alana Bailey (11)Ansie Janse van Rensburg (23)Carina Bester (123)Charl Oberholzer (133)Cilleste van der Walt (57)Daleen de Jager (77)Dirk Hermann (42)Ernst Roets (5)Estella Boshoff (2)Eugene Brink (52)Flip Buys (57)Grietjie Swanepoel (3)Ilze Nieuwoudt (86)Inge Strydom (36)Ingrid Scholtz (85)Jaco Kleynhans (136)Johan Nortje (3)Johnny Dunhin (1)Marietha Malan (1)Moira Kloppers (81)Nico Strydom (5)Nicolien Welthagen (18)Paul Joubert (177)Piet le Roux (2)Reint Dykema (773)Sune van Heerden (12) Arbeidsmark Nuus – Spowart ResourcesFarlam Commission inundated with requests for witness protectionState doctors who do private work in business hours face SARS checksLonmin kicks NUM out; Amcu wants its recognition speedily arrangedPolice remain in Rustenburg after weekend mine raidsPlatinum belt incident free Sluit aan by Solidariteit	1-Minuut aansluiting:vul die vorm hier in...
93 navrae. 0.3210 sekondes.	RSSNewsletterTwitterFacebookFlickrYouTubeSocial Slider